

ที่ มท ๐๘๑๐.6/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕๖๓

เรื่อง ผลการประเมินแผนงานโครงการเบื้องต้น ภายใต้แผนงาน 3.2 (รอบ 2)

เรียน ผู้ว่าราชการจังหวัด (ยกเว้นจังหวัดตราด จังหวัดนครสวรรค์ จังหวัดบึงกาฬ จังหวัดพะเยา จังหวัดลำปาง จังหวัดเลย จังหวัดสมุทรสาคร และจังหวัดอุบลราชธานี)

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0212.1/ว 4335
 ลงวันที่ 24 กรกฎาคม 2563 จำนวน 1 ชุด

ด้วยกระทรวงมหาดไทยได้แจ้งผลการประเมินแผนงานโครงการเบื้องต้น ภายใต้แผนงาน 3.2 (รอบ 2) ให้จังหวัดทราบและดำเนินการจัดทำรายละเอียดโครงการตามที่สำนักงานสภาพัฒนาการเศรษฐกิจและสังคมแห่งชาติกำหนด เสนอขอความเห็นชอบจากคณะกรรมการบริหารงานจังหวัดแบบบูรณาการ (ก.บ.จ.) และจัดส่งให้หน่วยงานที่เกี่ยวข้อง กรณีข้อเสนอโครงการที่องค์กรปกครองส่วนท้องถิ่นในพื้นที่เป็นหน่วยรับงบประมาณ ให้สำนักงานส่งเสริมการปกครองท้องถิ่นจังหวัดจัดส่งเอกสารประกอบด้วย (1) สรุปบัญชีข้อเสนอโครงการ และ (2) แบบฟอร์มที่ 1 และ 2 พร้อมรายละเอียดที่สำนักงานสภาพัฒนาการเศรษฐกิจและสังคมแห่งชาติกำหนด จำนวน 2 ชุด ให้กรมส่งเสริมการปกครองท้องถิ่นภายในวันที่ 31 กรกฎาคม 2563
ก่อนเวลา 12.00 น. และให้จัดส่งไฟล์ทางไปรษณีย์อิเล็กทรอนิกส์ covid0810.6@gmail.com

กรมส่งเสริมการปกครองท้องถิ่นพิจารณาแล้ว เพื่อให้การดำเนินงานดังกล่าวเป็นไปด้วย
ความเรียบร้อย ขอให้จังหวัดพิจารณาดำเนินการตามแนวทางที่กระทรวงมหาดไทยกำหนด โดยจัดส่งเอกสาร จำนวน 2 ชุด ให้กรมส่งเสริมการปกครองท้องถิ่นภายในวันศุกร์ที่ 31 กรกฎาคม 2563 ก่อนเวลา 12.00 น. และจัดส่งไฟล์ทางไปรษณีย์อิเล็กทรอนิกส์ covid0810.6@gmail.com (1 โครงการต่อ 1 โฟลเดอร์)

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑04 โทรสาร ๐-๒๒๔๑-๖๙๓0

ผู้ประสานงาน นางสาวเบญจวรรณ ไวยวุฒินันท์ โทร. ๐๖๕-๓๔๙๔๙๙๙